Românii, de aproape 5 ori mai săraci decât germanii. Câți români câștigă sub 2.000 de lei pe lună.
Avem mai puțini salariați care câștigă prost decât în anii anteriori. Suntem în fața Germaniei și a Poloniei la capitolul "low wage earners". Doi din zece români câștigă sub 2.000 de lei net pe lună.
Suntem tot săraci, dar dăm mai bine în statistici. O arată datele Eurostat, care spun că 20% dintre angajații români câștigă sub 2.000 de lei net pe lună.Procentual, stăm mai bine la capitolul angajați plătiți prost decât Germania, Polonia sau Letonia. Aceste țări au mai mult de 20% dintre angajați în categoria asta.Spre comparație, în 2006, în România procentul era de 27%, în Polonia de 25%, iar în Germania de 20%.Dar dacă ne uităm la valorile absolute, adică la banii pe care îi primesc oamenii în mână, diferențele sunt în continuare foarte mari. Un român câștigă în, medie, 700 de euro net pe lună, de 4,6 ori mai puțin decât un angajat german și cu 30% mai puțin decât un polonez.